題徐秘校達軒
作者：王炎
朝代：宋

paragraphs: 洙泗之學心爲宗，以心會理俱圓融。
皎如日月猶有蝕，豈可講習無深功。
仲祥家自有師友，箇中嘗指入門否。
磨礲浸灌更覃思，道不外求皆我有。
靈臺四闢如八窗，面面高明悉通透。
此道周流無定名，此心微妙無定形。
知隨物誘心失位，思而不達空營營。
爲君再下一轉語，敬以攝心思乃精。